Висока школа за васпитаче струковних студја у Алексинцу,

Предмет: Примена рачунара у вртићима и АВ средства

**Смернице за израду семинарског рада**

Тема семинарског рада из предмета за школску годину 2018./2019. је:

„***Израда мултимедијалне презентације за реализацију информатичке активности у предшколској установи***“.

Тема је јединствена за све студенте с тим што студенти сами бирају једну конкретну информатичко-рачунарску под тему. Под теме су методске јединице предмета описане у спецификацији предмета (курикулуму):

1. Примена апликативног софтвера: Word, Excel, Paint, Power Point,
2. Израда апликација које олакшавају учење у предшколској доби (електронске бојанке, цртанке...),
3. Примена одговарајућих образовних софтвера који подстичу интелектуални развој деце предшколског узраста,
4. Примена рачунара у области комуникације рачунара – Интернет,
5. Израда мултимедијалне презентације за реализацију неке активности у предшколској установи),
6. Избори знања и активности,
7. Структура информације током игре у активности деце,
8. Развој и класификација средстава за организацију игре и активности,
9. Дидактички материјал,
10. Графичка комуникација и категорије графичког система.

Студент бира под тему (методску јединицу предмета) по сопственом избору.

Циљ рада је припрема студената за излагање садржаја под теме деци припремног предшколског узраста у вртићима, упознавање деце са информатиком и припрема за практични рад и обуку деце за рад са рачунаром. Такође, теоретском обрадом методске јединице предмета, студенти савладавају градиво и припремају се за колоквијум и усмени део испита.

Рад се састоји из два дела:

1. теоретско-практични део и
2. презентације за упознавање деце са темом.

У **теоретско-практичном делу** у

* **првом поглављу** студент обрађује конкретну под тему. Обим поглавља је најмање две странице текста. Слике се не рачунају у задати број од најмање две странице текста.
* **У другом поглављу**, на основу обрађене теорије и слика, студент пише писану припрему за усмену практичну активност. Циљ је прилагодити материју дечијем узрасту и изнаћи начин да им се тема представи на занимљив и њима разумљив начин.

У оквиру **другог дела рада** припремити презентацију за приказ деци. Презентација треба да садржи све делове изнете у писаној припреми за усмену практичну активност. Треба да буде одштампана као прилог уз рад. Презентацију неизоставно приложити на диску.

Рад се предаје у штампаној верзији и на компакт диску. Дигитална верзија рада (на диску) мора бити урађена у апликативном програму Word. Презентација за децу у Power-Point-у.

Обим рада не може бити мањи од 10 страна. Рад уредити применом вештина које су стечене на часовима вежби као и према захтевима из:

„ПРАВИЛНИК О ЗАВРШНОМ РАДУ НА СПЕЦИЈАЛИСТИЧКИМ СТРУКОВНИМ СТУДИЈАМА“, члан 34. и 35. (<http://vsvaspitacka.edu.rs/opsta-akta/>).

Студент излаже одбрану семинарског рада у трајању до 10 минута, у рачунарској учионици помоћу видео бима. Одбране се одвијају током часова вежби.

Оцена рада је јединствена, и обухвата оцену семинарског рада и усмене одбране (члан 21). Оцена се изражава поенима од 0-20.

Својеручно потписану штампану верзију рада и компакт диск предати наставнику.

Литература: Наведена у “Спецификацији предмета“, презентације наставника са интернет стране предмета и најмање два извора са интернета.

Предметни наставник,

мр Миодраг Николић, предавач.

У Алексинцу, 01.03.2019. године.